CELEX: 32006D0084
Language: lv
Date: 2006-02-06 00:00:00
Title: 2006/84/EK: Komisijas Lēmums ( 2006. gada 6. februāris ) par Kopienas finansiālo ieguldījumu Vācijā un Portugālē, lai stiprinātu to inspekcijas infrastruktūras trešo valstu izcelsmes augu un augu produktu fitosanitārajām pārbaudēm  (izziņots ar dokumenta numuru K(2006) 238)

11.2.2006   
            
            
               LV
            
            
               Eiropas Savienības Oficiālais Vēstnesis
            
            
               L 40/21
            
         
      KOMISIJAS LĒMUMS
   
   (2006. gada 6. februāris)
   par Kopienas finansiālo ieguldījumu Vācijā un Portugālē, lai stiprinātu to inspekcijas infrastruktūras trešo valstu izcelsmes augu un augu produktu fitosanitārajām pārbaudēm
   (izziņots ar dokumenta numuru K(2006) 238)
   (Autentiski ir tikai teksts vācu un portugāļu valodā)
   (2006/84/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ieviešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 13.c) panta 5. punkta 6. apakšpunktu.
   tā kā:
   
               (1)
            
            
               Direktīva 2000/29/EK paredz Kopienas finansiālā ieguldījuma piešķiršanu dalībvalstīm, lai stiprinātu inspekcijas infrastruktūras trešo valstu izcelsmes augu un augu produktu fitosanitārajām pārbaudēm.
            
         
               (2)
            
            
               Vācija un Portugāle katra ir izstrādājusi savu programmu, lai stiprinātu to inspekcijas infrastruktūras trešo valstu izcelsmes augu un augu produktu fitosanitārajām pārbaudēm. Šīs valstis ir iesniegušas pieteikumu par Kopienas finansiālo ieguldījumu šajās programmās saskaņā ar Komisijas 2002. gada 11. jūnija Regulu (EK) Nr. 998/2002, ar ko nosaka sīki izstrādātas normas, kā īstenot noteikumus par Kopienas finanšu iemaksu piešķiršanu dalībvalstīm, lai stiprinātu inspekcijas infrastruktūras augu veselības pārbaudēm attiecībā uz augiem un augu valsts produktiem, kas ievesti no trešām valstīm (2).
            
         
               (3)
            
            
               Vācijas un Portugāles iesniegtā tehniskā informācija bija pietiekama, lai Komisija varētu rūpīgi un vispusīgi novērtēt situāciju. Komisija ir sagatavojusi atbilstošo pārbaudes vietu nostiprināšanas programmu sarakstu, kurā detalizēti norādīta Kopienas ierosinātā finansiālā ieguldījuma summa katrai programmai. Šo informāciju pārbaudīja arī Pastāvīgā augu veselības komiteja.
            
         
               (4)
            
            
               Katra šajā sarakstā iekļautā programma, lai to apstiprinātu, tika novērtēta atsevišķi. Komisija secināja, ka ir izpildīti nosacījumi un kritēriji Kopienas finansiālā ieguldījuma piešķiršanai, kas izklāstīti Direktīvā 2000/29/EK un Regulā (EK) Nr. 998/2002.
            
         
               (5)
            
            
               Tādējādi ir lietderīgi piešķirt Kopienas finansiālo ieguldījumu, lai segtu šo programmu izdevumus 2006. gadā Vācijā un Portugālē.
            
         
               (6)
            
            
               Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Ar šo apstiprina Kopienas finansiālā ieguldījuma piešķiršanu, lai segtu izdevumus, kas Vācijai 2006. gadā rodas saistībā ar tās programmu pārbaudes vietu nostiprināšanai.
   2.   Ar šo apstiprina Kopienas finansiālā ieguldījuma piešķiršanu, lai segtu izdevumus, kas Portugālei 2006. gadā rodas saistībā ar tās programmu pārbaudes vietu nostiprināšanai.
   2. pants
   1.   Lēmuma 1. pantā paredzētā Kopienas finansiālā ieguldījuma kopējā summa ir EUR 45 625.
   2.   Kopienas finansiālā ieguldījuma maksimālais apmērs attiecīgajām dalībvalstīm ir šāds:
   
               a)
            
            
               Vācijai – EUR 22 025;
            
         
               b)
            
            
               Portugālei – EUR 23 600.
            
         3.   Kopienas maksimālais finansiālais ieguldījums katrai pārbaudes vietu nostiprināšanas programmai ir noteikts pielikumā.
   3. pants
   Kopienas finansiālo ieguldījumu katrā pielikumā minētajā programmā izmaksā tikai tādā gadījumā, ja:
   
               a)
            
            
               attiecīgā dalībvalsts ir iesniegusi Komisijai tādu dokumentāciju, kas apliecina programmā uzskaitīto ierīču un/vai iekārtu pirkšanu un/vai uzlabošanu; kā arī
            
         
               b)
            
            
               attiecīgā dalībvalsts ir iesniegusi Komisijai Kopienas finansiālā ieguldījuma maksājuma pieprasījumu saskaņā ar Regulas (EK) Nr. 998/2002 3. panta noteikumiem.
            
         4. pants
   Šis lēmums ir adresēts Vācijas Federatīvajai Republikai un Portugāles Republikai.
   
      Briselē, 2006. gada 6. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2005/77/EK (OV L 296, 12.11.2005., 17. lpp.).
   
      (2)  OV L 152, 12.6.2002., 16. lpp. Regula publicēta kā Regula 997/2002/EK, taču tās numurs labots ar kļūdu labojumu (OV L 153, 13.6.2002., 18. lpp.).
   
      PIELIKUMS
      PĀRBAUDES VIETU NOSTIPRINĀŠANAS PROGRAMMAS
      Programmas, kas atbilst Kopienas finansiālā ieguldījuma piešķiršanai 2006. gadā
      
                  (EUR)
               
            
                  Dalībvalsts
               
               
                  Pārbaudes vietas nosaukums
                  (administratīvā vienība, nosaukums)
               
               
                  Attaisnotie izdevumi (EUR)
               
               
                  Kopienas maksimālais Finansiālais ieguldījums (EUR)
               
            
                  Vācija
               
               
                  
                     Hessen, Frankfurt Flughafen, iekļuves vieta Nr. 7.2
               
               
                  17 600
               
               
                  8 800
               
            
                  
                     Hessen, Gießen ZA Kassel, iekļuves vieta Nr. 7.3
               
               
                  2 300
               
               
                  1 150
               
            
                  
                     Mecklenburg-Vorpommern, Rostock, iekļuves vieta Nr. 8.2 & 8.3
               
               
                  520
               
               
                  260
               
            
                  
                     Mecklenburg-Vorpommern, Wismar, iekļuves vieta Nr. 8.4
               
               
                  520
               
               
                  260
               
            
                  
                     Mecklenburg-Vorpommern, Sassnitz-Mukran, iekļuves vieta Nr. 8.5 & 8.6
               
               
                  520
               
               
                  260
               
            
                  
                     Niedersachsen, ZA Wilhelmshaven, iekļuves vieta 9.5
               
               
                  460
               
               
                  230
               
            
                  
                     Saarland, ZA Flughafen Saarbrücken & ZA Im Hauptgüterbanhof, iekļuves vieta Nr. 12.1 & 12.2
               
               
                  500
               
               
                  250
               
            
                  
                     Schleswig-Holstein, Einlassstelle Kiel, iekļuves vieta Nr. 15.3 līdz 15.6
               
               
                  5 050
               
               
                  2 525
               
            
                  
                     Thüringen, Erfurt-Kühnhausen, iekļuves vieta Nr. 16.1
               
               
                  16 580
               
               
                  8 290
               
            
                  Portugāle
               
               
                  
                     Porto (lidosta)
               
               
                  3 820
               
               
                  1 910
               
            
                  
                     Leixões (osta)
               
               
                  5 620
               
               
                  2 810
               
            
                  
                     Aveiro (osta)
               
               
                  5 620
               
               
                  2 810
               
            
                  
                     Lisboa (lidosta)
               
               
                  3 820
               
               
                  1 910
               
            
                  
                     Lisboa (osta)
               
               
                  5 620
               
               
                  2 810
               
            
                  
                     Setúbal (osta)
               
               
                  5 620
               
               
                  2 810
               
            
                  
                     Sines (port)
               
               
                  5 620
               
               
                  2 810
               
            
                  
                     Faro (lidosta)
               
               
                  3 820
               
               
                  1 910
               
            
                  
                     Ponta Delgada (lidosta)
               
               
                  3 820
               
               
                  1 910
               
            
                  
                     Funchal (lidosta)
               
               
                  3 820
               
               
                  1 910
               
            
                  Kopējais Kopienas finansiālais ieguldījums (EUR)
               
               
                  45 625